rejauldu/bengali-wikipedia huggingface dataset:
বার্তোলোমিউ দিয়াহ ( ; ;  ১৪৫০ – ২৯ মে ১৫০০The Anonymous Narrative, p 61.) ছিলেন একজন রোমান ক্যাথলিক পর্তুগীজ নৌ-অভিযাত্রী। তার জন্ম ১৪৫০ খ্রিস্টাব্দে। এঁকে ভারতে যাওয়ার বিকল্প পথ বের করার দায়িত্ব দেওয়া হয়েছিল। কারণ পনেরো শতকের শেষ দিক থেকে এশিয়া থেকে মসলা সংগ্রহের উদ্দেশ্যে ভেনিস ও আরব বণিকদের এড়িয়ে বিকল্প পথ অনুসরণ করে ভারতে তথা বাংলায় অনুপ্রবেশ করা পর্তুগিজদের জন্য অনিবার্য হয়ে উঠেছিল।  বার্থোলোমিউ দিয়াজ় কালিকূট বন্দরে অবতরণ করেন। অবশ্য ইউরোপ থেকে ভারতে আসার জলপথ আবিষ্কার করেন ভ়াস্কো দা গামা। এই পর্তুগীজ নৌ কমান্ডার ১৫২৪ সালে সালে স্বল্প সময়ের জন্য পর্তুগীজ  ভারতের গভর্নর ও ছিলেন। ১৪৯৮ সালে ভাস্কো দা গামার নেতৃত্বে ইউরোপীয়রা জলপথে ভারতে প্রবেশ করেছিল। সেটা কালিকূটেই ছিল।  পঞ্চদশ শতকের হালকা ও দ্রুতগামী পর্তুগীজ জাহাজ। উপযুক্ত জাহাজ নির্মাণ ছাড়াও অক্ষাংশ নির্ণয়ে কৌণিক উচ্চতা পরিমাপক যন্ত্র ব্যবহারও সমুদ্রযাত্রায় পর্তুগিজদের প্রাধান্য দিয়েছিল।  পর্তুগিজদের বাংলায় আসার আগেই ইউরোপ অবধি বাংলার ধনসম্পদের সুখ্যাতি ছড়িয়ে পড়েছিল। বাংলার উর্বরা মাটিই বাংলার কৃষিপণ্যকে একটি উন্নত স্তরে পৌঁছে দিয়েছিল। বিশেষ করে চাল এবং তুলা। এছাড়া মসলা ও বস্ত্রশিল্পেও বাংলার প্রশংসনীয় অগ্রগতি হয়েছিল সেকালে। রোমান মেয়েরা নাকি ঢাকাই মসলিন কাপড়ের জন্য উদগ্রীব হয়ে থাকত। এসব কারণেই পর্তুগিজ বণিকের লোভাতুর দৃষ্টি পড়েছিল সুজলাসুফলাশষ্যশ্যামলা বাংলার ওপর। এই ধন সম্পদই বাংলার মানুষের জন্য অশেষ দুঃখের কারণ হয়েছিল। চর্যাপদের কবিরা যার ভবিষ্যদ্বাণী করেছিলেন বহু বছর আগেই:আপনা মাংসে হরিণা বৈরী  এই পদ রচনা করে। বাংলায় উৎপন্ন পণ্যের বিপননের জন্য ষোড়শ শতাব্দীর বাংলায় দুটো সমৃদ্ধশালী বাণিজ্য-কেন্দ্র গড়ে উঠেছিল।বাংলার পুবের চট্টগ্রাম আর পশ্চিমের সপ্তগ্রাম। সরস্বতী নদীর পাশে ছিল সপ্তগ্রাম ছিল একটি সরগরম গঞ্জ। রেশম, কার্পাস, গালা, চিনি, সুতার কাপড় আর চালের আড়ত-কি নেই সেখানে। চট্টগ্রামও অনুরূপ পণ্যে সমৃদ্ধশালী ছিল। পণ্যলোভী পর্তুগীজরা প্রথমে ঘাঁটি গেড়েছিল চট্টগ্রামে। তারপর সপ্তগ্রামে। চট্টগ্রাম হচ্ছে তাদের কাছে ‘পোর্ট-গ্রান্ডী’ অর্থাৎ বড় স্বর্গ। আর সপ্তগ্রাম হচ্ছে ‘পোর্ট পিকানো’; অর্থাৎ ছোট স্বর্গ’। বাংলার রাজধানী ছিল গৌড়। যে গৌড় অচিরেই অধিকার করে নেবে মুগলরা।   তথ্যসূত্র   বহিঃসংযোগ  বিষয়শ্রেণী:পর্তুগিজ রোমান ক্যাথলিক বিষয়শ্রেণী:১৪৫০-এর দশকে জন্ম বিষয়শ্রেণী:১৫০০-এ মৃত্যু বিষয়শ্রেণী:১৫শ শতাব্দীর আফ্রিকার অভিযাত্রী বিষয়শ্রেণী:দক্ষিণ আফ্রিকান অভিযাত্রী বিষয়শ্রেণী:১৫শ শতাব্দীর পর্তুগিজ অভিযাত্রী  en:Bartolomeu Dias
উবাইদাহ ইবনুল হারিস  উপনাম নাম উবাইদাহ। রাসুলের একজন বিশিষ্ট সহচর-সাহাবী। যিনি ইসলামের প্রথম যুদ্ধ বদরের যুদ্ধে অংশগ্রহণ করেছিলেন।    জন্ম ও বংশ পরিচয়   উবাইদার পিতার নাম আল হারিস এবং মাতার নাম সুখাইলা। দাদার নাম আব্দুল মুত্তালিব ইবন আবদে মান্নাফ। তিনি কুরাইশ গোত্রের সন্তান। তিন ভাই ছিলেন উবাইদা, তুফাইল ও হুসাইন।  ইসলাম গ্রহণ ও হিজরত   উবাইদাহ ইবনুল হারিস, আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন, আবু বকরের দাওয়াতে সাড়া দিয়ে এক সাথে ঈমান আনেন। উবাইদাহ বনী আবদে মান্নাফের নেতা থাকা অবস্থায় আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন এর সাথে হযরত আবু বকরের দাওয়াতে সাড়া দিয়ে ইসলাম গ্রহণ করেন । এরপরে তিনি তার দুই ভাই তুফাইল, হুসাইন এবং মিসতাহ ইবন উসাসাহকে সাথে করে মদীনায় রওয়ানা হলেন। এক খন্ড দান করা জমিতে বসতি স্থাপন করে বসবাস শুরু করেন।   যুদ্ধে অংশগ্রহণ   মক্কার মুশরিকদের গতিবিধি লক্ষ্য করার জন্য হিজরতের আট মাস পরে ৬০ জন মুহাজিরের একটি দলের নেতৃত্ব দিয়ে রাসূল উবাইদা ইবন হারিস রাবেগের দিকে পাঠান। ইসলামের ইতিহাসে দ্বিতীয় অভিযান ছিলো এটি । তারা রাবেগের নিকটে পৌঁছলে আবু সুফইয়ানের নেতৃত্বে দুশো মুশরিকের একটি বাহিনীর সাথে তাদের সামান্য সংঘর্ষ হয়। ব্যাপারটি যুদ্ধ ও রক্তপাত পর্যন্ত না গড়িয়ে কিছু তীর ও বর্শা ছোঁড়াছুড়ির মধ্যে সীমাবদ্ধ থাকে। এ ঘটনার পর বদর যুদ্ধে অংশগ্রহণ করেন তিনি । কাতারবন্দী হওয়ার পর মুশরিকদের পক্ষ থেকে উতবা, শাইবা ও ওয়ালীদ বেরিয়ে এসে চিৎকার করে বলতে থাকে- আমাদের সাথে লড়বার কেউ আছে কি? রাসূল বাছাই করে হযরত আলী, হামযা ও উবাইদাহ ইবনে হারেস এগিয়ে যাওয়ার নির্দেশ দিলেন। হযরত উবাইদাহ ও বিপক্ষে ওয়ালীদ এর মধ্যে দীর্ঘ সময় লড়াই চললো। তারা দুজনই মারাত্মক যখম হলেন।   তবে আলী ও হামযা উভয়েই প্রতিপক্ষকে ধরাশায়ী করে ফেলেছিলো। তারা এক সাথে ওয়ালীদ এর ওপর ঝাপিয়ে পড়ে তাকে হত্যা করেন এবং হযরত উবাইদাহকে রণাঙ্গণ থেকে আহত অবস্থায় তুলে নিয়ে আসেন। হযরত উবাইদাহর একটি পা হাঁটুর নীচ থেকে বিচ্ছিন্ন হয়ে যায়। তিনি আপাদমস্তক রক্তে রঞ্জিত হয়ে পড়েন। রাসূল তাকে সান্ত্বনা দেওয়ার জন্য তার হাঁটুর ওপর স্বীয় মাথাটি রেখে দেন।  হযরত উবাইদা খুশিতে এই বলে তিনি "আবু তালিবের" একটি কবিতার এই পঙ্‌ক্তি আবৃত্তি করেন, “আমরা মুহাম্মাদের হিফাজত করবো। এমনকি চারপাশে মরে পড়ে থাকবো এবং আমাদের সন্তান ও স্ত্রীদের আমরা ভুলে যাব ।    মৃত্যু   যুদ্ধ শেষ হওয়ার পর রাসূলুল্লাহ তাকে সাথে করে মদীনার দিকে রওয়ানা হন। তিনি মারাত্মকভাবে আহত হয়েছিলেন। পথে ‘সাফরা’ নামক স্থানে ৬৩ বছর বয়সে ইনতিকাল করেন। সাফরার বালুর মধ্যে তাকে দাফন করা হয়।   আরও দেখুন    আব্বাদ ইবনে বিশর  আব্বাস ইবনে আব্দুল মুত্তালিব  আমর ইবনুল আস  আল হারিথ ইবনে আব্দুল মুত্তালিব   টীকা    রেফারেন্স বই - আসহাবে রাসূলের জীবনকথা   তথ্যসূত্র    বহিঃসংযোগ   বিষয়শ্রেণী:৬২৪-এ মৃত্যু বিষয়শ্রেণী:বদর যুদ্ধে নিহত সাহাবা বিষয়শ্রেণী:পুরুষ সাহাবা বিষয়শ্রেণী:সাহাবা
চর ভূরুঙ্গামারী বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।  নামকরণ চর ভূরুঙ্গামারী  মৌজা ও গ্রামের নামানুসারে এ ইউনিয়নের নাম রাখা হয় চর-ভূরুঙ্গামারী ইউনিয়ন।  অবস্থান চর ভূরুঙ্গামারী ইউনিয়নটি ভূরুঙ্গামারী উপজেলার উত্তর-পূর্ব কোণে অবস্খিত। এই ইউনিয়নের পূর্বে ভারতের আসাম রাজ্য, পশ্চিমে তিলাই ইউনিয়ন পরিষদ, উত্তরে ভারত, দক্ষিণে পাইকেরছড়া ইউনিয়ন।   গ্রাম ও মৌজা  মৌজার সংখ্যা: ৩টি গ্রামের সংখ্যা: ১৬টি- ১) ইসলামপুর, ২) ভূরুঙ্গামারী, ৩) বহলগুড়ি, ৪) আরাজীপাইকডাঙ্গা, ৫) ব্যাপারীটারী, ৬) চরুয়াটারী,  ৭) বানিয়াটারী, ৮) চর ভূরুঙ্গামারী, ৯) মুসুল্লীটারী, ১০) চর ভূরুঙ্গামারী মাধ্য পাড়া, ১১) হুচারবালা, ১২) সিসববাড়ী, ১৩) ইসলামপুর পশ্চিম পাড়া, ১৪) দরগা পাড়া, ১৫) ইসলামপুর পূর্ব পাড়া,  ১৬) চর ভূরুঙ্গামারী মধ্যপাড়া।   অন্যান্য তথ্য  ঈদগাহ-৬টি-১। বহলগুড়ি ঈদগাহ মাঠ, ২। চর ভূরুঙ্গামারী বাজার ঈদগাহ মাঠ, ৩। ত্রিমোহনী ঈদগাহ মাঠ, ৪। বাবুরহাট বাজার ঈদগাহ মাঠ। ৫। হুচারবালা ঈদগাহ মাঠ ও ৬। চরুয়াটারী ঈদগাহ মাঠ  বীমা-১। ন্যশনাল লাইফ ইন্সুরেন্স কো: লি: ২। পপুলা্র লাইফ ইন্সুরেন্স কো: লি: ৩।বায়রা লাইফ ইন্সুরেন্স কো: লি:   হাট-বাজার-২টি-চর ভূরুঙ্গামারী নতুন হাট বাজার ও বাবুর হাট বাজার।   শিক্ষা   সরকারী প্রাথমিক বিদ্যালয় : ৫টি  রেজি: প্রাথমিক বিদ্যালয় : ১টি  উচ্চ বিদ্যালয় : ২টি  মাদ্রাসা : ৪টি। যোগাযোগ ব্যবস্থা দেশের বিভিন্ন এলাকা হতে চর ভূরুঙ্গামারী ইউনিয়নে আসতে হলে ভূরুঙ্গামারী উপজেলা পর্যন্ত বাসযোগে আসতে হবে। ভূরুঙ্গামারী উপজেলা বাসস্ট্যান্ড হতে অটো রিক্সা, ভটভটি ও রিক্সাযোগে সরাসরি চর ভূরুঙ্গামারী ইউনিয়নে আসা যাবে। উপজেলা সদর হতে চর ভূরুঙ্গামারী পর্যন্ত সম্পূর্ণ রাস্তাটি পাকা। দূরত্ব প্রায় ১৮ কিলোমিটার। প্রখ্যাত ব্যক্তি   আরও দেখুন   কুড়িগ্রাম জেলা  ভূরুঙ্গামারী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:ভূরুঙ্গামারী উপজেলার ইউনিয়ন
বিশ্ব পর্যটন দিবস  ২৭ সেপ্টেম্বর তারিখে সারা বিশ্বব্যাপী পালিত হয়ে থাকে। জাতিসংঘের অধীনস্থ বিশ্ব পর্যটন সংস্থার প্রত্যক্ষ তত্ত্বাবধানে ১৯৮০ সাল থেকে সকল সদস্য দেশে এটি পালিত হয়ে আসছে।  দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য।   ইতিহাস  দ্বিতীয় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষি প্রতিষ্ঠান|বিশেষায়িত প্রতিষ্ঠানরূপে]] যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।  thumb|right|250px|বিশ্ব পর্যটন সংস্থা কর্তৃক নির্ধারিত বিশ্বের ৬টি পর্যটন অঞ্চল ১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে বিশ্ব পর্যটন দিবস পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।   প্রতিপাদ্য বিষয়  ২০২০ সালে দিবসটির প্রতিপাদ্য করা হয়েছে, “Tourism For All; Promoting Universal Accessibility” অর্থাৎ “সকলের জন্য পর্যটন; সার্বজনীন পর্যটনের অভিগম্যতা।" দিবসটির মূল উদ্দেশ্য হলো আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। পর্যটনের সম্পর্কে জনসচেতনতা বৃদ্ধির পাশাপাশি সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়াও এই দিবসের অন্যতম লক্ষ্য।   আরও দেখুন   পর্যটন  পর্যটন শিল্প  বিশ্ব পর্যটন সংস্থা   তথ্যসূত্র    বহিঃসংযোগ   World Tourism Day  About World Tourism Day  World Tourism Day Greetings and Messages,SMS Collection  বিষয়শ্রেণী:আন্তর্জাতিক উদ্‌যাপন বিষয়শ্রেণী:জাতিসংঘের দিবস বিষয়শ্রেণী:বিশ্ব পর্যটন সংস্থা বিষয়শ্রেণী:সেপ্টেম্বর উদ্‌যাপন
এটিএম আলমগীর (১৯৫০–৩ আগস্ট ২০২০) বাংলাদেশের কুমিল্লা জেলার রাজনীতিবিদ, মুক্তিযুদ্ধা, আইনজীবী ও কুমিল্লা-১০ আসনের সাবেক সংসদ সদস্য।   জন্ম ও প্রাথমিক জীবন  এটিএম আলমগীর ১৯৫০ সালে কুমিল্লা জেলার লাকসামের ঝলম গ্রামে জন্মগ্রহণ করেন। তিনি লাকসাম সরকারি পাইলট উচ্চ বিদ্যালয় হতে ১৯৬৬ সালে মেট্রিক পাশ করে কুমিল্লা ভিক্টোরিয়া সরকারি কলেজ হতে ১৯৬৮ সালে অর্থনীতিতে অনার্স এবং পরে ঢাকা বিশ্ববিদ্যালয় হতে অর্থনীতিতে মাস্টার্স ও এলএলবি পাশ করেন। এর পর নেদারল্যান্ড হতে পিজিডি পোষ্ট গ্রেজুয়েশন লাভ করেন।   রাজনৈতিক জীবন  এটিএম আলমগীর বাংলাদেশ ১৯৬৬-১৯৬৮ সালে কুমিল্লা ভিক্টোরিয়া সরকারি কলেজ শাখা ছাত্রলীগের সহসভাপতি ছিলেন। পরে ঢাকা বিশ্ববিদ্যালয় এসএম হল শাখা ছাত্রলীগের আহ্বায়ক হন তিনি। ১৯৯৬ সালে সুপ্রিম কোর্টে আইন পেশায় প্রবেশ করেন। বাংলাদেশ শিল্প ব্যাংক ও বাংলাদেশ কমার্স ব্যাংকের তিনি সাবেক চেয়ারম্যান। তিনি ১৯৭১ সালে মুক্তিযুদ্ধে বিএলএফ ডিপুটি কমান্ডার হিসেবে দায়িত্ব পালন করেন। পঞ্চম ও ষষ্ঠ (১৯৯১ ও ১৯৯৬) জাতীয় সংসদ নির্বাচনে বিএনপি দলীয় এমপি ছিলেন তিনি। ২৩ এপ্রিল ২০১৮ সালে জাতীয় পার্টিতে যোগদান করে জাতীয় পাটির কেন্দ্রীয় নির্বাহী কমিটির সদস্য নিযুক্ত হয়েছেন। তিনি সপ্তম, অষ্টম ও একাদশ (জুন ১৯৯৬, ২০০১ ও ২০১৮) জাতীয় সংসদ নির্বাচনে অংশ নিয়ে পরাজিত হন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২০-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:কুমিল্লা জেলার মুক্তিযোদ্ধা বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
শিবলাল শর্মা একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ১৯৮৫ সালে চাচিওত থেকে হিমাচল বিধানসভার সদস্য হিসেবে নির্বাচিত হয়েছিলেন। তিনি ২০১৯ সালের ২১ এপ্রিল ৮০ বছর বয়সে হৃদরোগে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:১৯৩০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:হিমাচল প্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ১৯৮৫-১৯৯০
দর্শন   {| id="mp-upper" style="width: 100%; margin:6px 0 0 0; background:none; border-spacing: 0px;"  | class="PhilosophyPortalBG" style="width:55%; border:1px solid #FFD699; background:#FFF1DD; vertical-align:top; color:#000;" |   {{#ifexpr:>150|নির্বাচিত নিবন্ধ|নির্বাচিত নিবন্ধ (বাকিগুলোর জন্য পূর্বের আর্কাইভ দেখে নিন।)}} {{#ifexpr:>150||}} আপনি জানেন কি...    দর্শনের অধ্যয়নগত শাখাপ্রশাখা  সম্পর্কিত অধ্যয়ন ক্ষেত্রসমূহ       {{#ifexpr:>150|নির্বাচিত দার্শনিক|নির্বাচিত দার্শনিক (বাকিগুলোর জন্য পূর্বের আর্কাইভ দেখে নিন।)}} {{#ifexpr:>150||}}   বিবিধ  বিষয়শ্রেণী     সহযোগী উইকিমিডিয়া      সম্পর্কিত প্রবেশদ্বার       দর্শন π π  __NOTOC____NOEDITSECTION__
99px| 79px   নিয়মাবলী ১. নিবন্ধ তালিকা থেকে কুস্তি সম্পর্কিত যেকোন ও যত ইচ্ছে নিবন্ধ তৈরি বা সম্প্রসারণ করতে পারবেন। ২. কে কার থেকে বেশী নিবন্ধ তৈরি করতে পারেন, তার প্রতিযোগিতা করুন। ৩. কিন্তু, মনে রাখতে হবে: যা লিখবেন তা যেন বোধগম্য হয়। পাঠক যেন উক্ত লেখা পড়ে অর্থ বুঝতে পারেন। ৪. যে নিবন্ধটির অনুবাদ শুরু করবেন, সেটি সম্পূর্ণরূপে অনুবাদ করার চেষ্টা করবেন। ৫. কোনো প্রকার যান্ত্রিক অনুবাদ বা গুগল অনুবাদ গ্রহণযোগ্য নয়। ৬. একই সাথে তিনটির অধিক নিবন্ধ তৈরি বা সম্প্রসারণের জন্য সংরক্ষণ করে রাখবেন না। ৭. সম্প্রসারণের জন্য সংরক্ষিত নিবন্ধে তিন দিন পর্যন্ত উল্লেখযোগ্য কোনো সম্পাদনা না করলে তা অন্য ব্যবহারকারীদের জন্য উন্মুক্ত হয়ে যাবে। ঐচ্ছিক: আপনি চাইলে আপনার তৈরিকৃত নিবন্ধের আলাপ পাতায় নিচের দুইটি টেমপ্লেট যোগ করে দিতে পারেন:{{আলাপ পাতা}}{{অনলাইন এডিটাথন/২০২০/কুস্তি}}   প্রথম তিন বিজয়ীকে আয়োজক কমিটির পক্ষ থেকে অনলাইন সনদ প্রেরণ করা হবে (ই-মেইল মারফত)। সর্বোচ্চ নিবন্ধ গৃহীত হওয়া প্রথম দশজনকে প্রথম শ্রেণির অনলাইন উইকিপদক প্রদান করা হবে। অন্তত একটি নিবন্ধ গৃহীত হলে ২য় শ্রেণির অনলাইন উইকিপদক প্রদান করা হবে। |নিবন্ধ তালিকা আপনার ইচ্ছে অনুযায়ী কুস্তি সম্পর্কিত যেকোন আকারের নিবন্ধ তৈরি করতে পারবেন। নিচে পরামর্শসূচক কিছু নিবন্ধ দেওয়া হলো। কম্পিউটার ব্যবহারকারী হলে অনুবাদ করতে বিশেষ:বিষয়বস্তু_অনুবাদ ব্যবহার করতে পারেন।    নিবন্ধ তালিকা।   আপনি এখান থেকেও পেশাদারি কুস্তি সম্পর্কিত নিবন্ধ তৈরি করতে পারেন।   আপনি মিশ্র মার্শাল আর্ট (এমএমএ) সম্পর্কিত নিবন্ধও তৈরি করতে পারেন, যথাক্রমে পুরুষ মিশ্র মার্শাল আর্টিস্ট এবং নারী মিশ্র মার্শাল আর্টিস্ট (অনুবাদক্রমে)।  বিষয়শ্রেণী:কুস্তি বিষয়ক এডিটাথন ২০২০
ওমান পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে ওমান দেশের প্রতিনিধিত্ব করে।   রেকর্ড   এশিয়ান গেমস  এশিয়ান গেমস রেকর্ড বছরঅবস্থান  ১৯৮২৭ম  ১৯৮৬৮ম  ১৯৯৪৯ম  ২০০৬১০ম ২০১০৭ম ২০১৪৭ম ২০১৮৭ম ২০২২উত্তীর্ণ   এশিয়া কাপ   ২০১৩ – ৬ষ্ঠ  ২০১৭ – ৮ম  ২০২২ – ৭ম   এএইচএফ কাপ   ১৯৯৭, ২০০৮, ২০১২, ২০২২ –   ২০০২ – ৬ষ্ঠ   এএইচএফ মধ্য এশিয়া কাপ   ২০১৯ –    পশ্চিম এশিয়া কাপ   ২০১৪ –    এশিয়ান চ্যাম্পিয়ন্স ট্রফি   ২০১২ – ৫ম  ২০১৩, ২০১৮ – ৬ষ্ঠ   হকি বিশ্ব লিগ   ২০১২/১৩ – ২৯তম  ২০১৪/১৫ – ২৩তম  ২০১৬/১৭ – ২৩তম   তথ্যসূত্র   বিষয়শ্রেণী:ওমানের জাতীয় ক্রীড়া দল বিষয়শ্রেণী:ওমানে ফিল্ড হকি বিষয়শ্রেণী:এশিয়ান পুরুষ জাতীয় ফিল্ড হকি দল
অমৃতা রায় চৌধুরী হলেন একজন ভারতীয় সামাজিক কর্মী, যিনি বিশেষ চাহিদা সম্পন্ন শিশুদের জন্য কাজ করেন। তিনি ভারতের কলকাতার একটি বেসরকারি সংস্থা সর্বোৎকৃষ্ট জ্ঞান সমিতি-র প্রতিষ্ঠাতা, যেটি বিশেষভাবে সক্ষম ব্যক্তিদের অর্থনৈতিক ও সামাজিক পুনর্বাসনের জন্য কাজ করে।  বিশেষভাবে সক্ষম শিশুদের নিয়ে কাজ  অমৃতা দৃশ্যমান প্রতিবন্ধকতাসহ শিশুদের পুনর্বাসনে ১৩ বছরেরও বেশি সময় কাটিয়েছিলেন এবং তারপরে শিশুদের মানসিক স্বাস্থ্যের দিকে নজর রেখে সেই বিষয়ে কিছু করার সিদ্ধান্ত নিয়েছেন। তিনি ৩,০০০ এরও বেশি শিশুর দৃশ্যমান পুনর্বাসন করেছেন এবং তাদের মূলধারার বিদ্যালয়ে ভর্তি করার জন্য ব্যাপকভাবে কাজ করেছেন। ২০১০ সালে তাঁর নিষ্ঠা ও প্রতিশ্রুতিবদ্ধতার জন্য তিনি পশ্চিমবঙ্গ রাজ্য সরকার কর্তৃক সরকারী এসএসকেএম হাসপাতালের নিউরো উন্নয়ন ক্লিনিকে দৃষ্টি বিভাগের বিকাশ করার জন্য নির্বাচিত হয়েছিলেন। এটি তাঁকে বিশেষ অনুপ্রেরণা দিয়েছিল, অতঃপর তিনি বহু প্রতিবন্ধী শিশুদের জন্য কাজ শুরু করেছিলেন।  বিশেষভাবে সক্ষম প্রাপ্তবয়স্কদের নিয়ে কাজ  বিশেষ শিশুদের জন্য কাজ করার পরে অমৃতা "বিশেষভাবে সক্ষম প্রাপ্তবয়স্কদের" সাথে কাজ করার জন্য আরও একটি পদক্ষেপ নেওয়ার সিদ্ধান্ত নিয়েছিলেন, যাতে তারা সাধারণ জীবনযাপন করতে পারে। কোন মানুষের জীবিকা নির্বাহের জন্য তাকে প্রশিক্ষণ দেওয়া দরকার। তাঁর বেসরকারি সংস্থায়, তিনি দক্ষতা ভিত্তিক প্রশিক্ষণ দেওয়া শুরু করেন এবং অল্প সময়ের মধ্যেই, বাবা মায়েরা যাঁরা তাঁদের শিশুদের প্রশিক্ষণ ক্লাসে নিয়ে আসছিলেন তাঁরা অমৃতার সাথে আলোচনা করেন যে, বাস্তব জীবনে চাকরির জন্য প্রশিক্ষণ গ্রহণ করেও অনেক সময় সমিতিবদ্ধ চাকরিতে কিছু করার সুযোগ হয়ে উঠে না। অতঃপর তাঁদের সন্তানদের ভবিষ্যৎ কি হবে এই বিষয়ে। অতঃপর অমৃতা এবং পাঁচ জন বাবা মা সিদ্ধান্ত নিয়েছিলেন তাঁদের কিছু করতে হবে। এর ফলস্বরূপ তাঁরা একটি অন্যরকম ক্যাফে স্থাপনের সিদ্ধান্ত নেন। যারা অটিজম, ডাউন সিনড্রোম বা অন্য কোনও স্নায়ুজনিত প্রতিবন্ধকতায় ভুগছে এইরকম ২০ থেকে ৪০ বছর বয়সী "বিশেষভাবে সক্ষম প্রাপ্ত বয়স্কদের" একটি দলকে তিনি প্রশিক্ষণ দেওয়া শুরু করেন। একেবারে শূন্য থেকে শুরু করে, তিনি তাদের কী পরতে হবে, কীভাবে যোগাযোগ করতে হবে সেই বিষয়ে প্রাথমিক প্রশিক্ষণ প্রদান করে, ১৬ জনের একটি দল নির্বাচন করে তাদের কর্মসংস্থানের ব্যবস্থা করে দিয়েছিলেন।  বিশেষভাবে সক্ষম প্রাপ্তবয়স্কদের কর্মসংস্থান  তারপরে তাদের রান্না করার প্রশিক্ষণ দেওয়ার সময় এসেছিল, অমৃতা তাদের প্রশিক্ষণের জন্য পেশাদার রাঁধুনি পাওয়ার জন্য যথাসাধ্য চেষ্টা করেছিলেন। কিন্তু ২০ জন শেফ নিজস্ব কারণ দেখিয়ে তাঁর প্রস্তাব প্রত্যাখ্যান করেছিলেন যদিও শেষ পর্যন্ত দুই জন রাঁধুনি এগিয়ে এসেছিলেন এবং কীভাবে কাপ কেক থেকে শুরু করে সুস্বাদু কুকি বিস্কুট তৈরি করা যায় তা নিয়ে কয়েক মাস ধরে শিক্ষার্থীদের পরামর্শ দিয়েছিলেন। ক্যাফেটি ২০১৮ সালে খোলা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের সমাজকর্মী
thumb|right|float|300px|বিভিন্ন জাতি থেকে আগত ২০০৫ সালে ইউরোপিয়ান স্কাউটের বিশাল সম্মেলন একজন স্কাউট (বালক স্কাউট, বালিকা স্কাউট বা পথিকৃৎ) সাধারণত ১১-১৭ বছর বয়সী,বিশ্বব্যাপী স্কাউটিং আন্দোলনে অংশগ্রহণকারী,বালক বা বালিকা উভয়েই হতে পারেন। মনস্তাত্ত্বিক বিকাশ এবং বয়সের বিস্তর পার্থক্যের জন্য ,অনেক স্কাউটিং সংস্থা এটাকে জুনিয়র এবং সিনিয়র এই দুটি ভাগে ভাগ করেছে।গড়ে ২০-৩০ জন স্কাউট সদস্যকে নিয়ে একটা স্কাউট দল গঠন করা হয় যার নেতৃত্বে এক বা একাধিক স্কাউট নেতা থাকেন। ছয় সদস্য করে স্কাউট দলকে আবার ভাগ করা হয় যারা বিভিন্ন চিত্তাকর্ষক এবং অনাভ্যন্তরীন কর্মকাণ্ডে অংশ নেয়। স্কাউট দলসমূহ স্থানীয়,জাতীয় এবং আন্তর্জাতিক প্রতিষ্ঠান্সমূহের সাথে সমপৃক্ত হতে পারে। জাতীয়পর্যায়ের অনেক স্কাউটিং সংস্থার বিশেষ আকর্ষণীয় প্রোগ্রামের মধ্যে রয়েছে - বৈমানিক স্কাউট, নৌ স্কাউট, বহিরঙ্গনে উঁচুস্থানে অভিযান, স্কাউটিং সংঘ এবং আরোহী স্কাউট। কিছু স্কাউট দল, বিশেষ করে ইউরোপে, ১৯৭০ সাল থেকে সহ-শিক্ষা করা হয়েছে, যেখানে স্কাউট সদস্য হিসেবে ছেলে এবং মেয়েরা একত্রে কাজ করবে।  প্রতিষ্ঠা  রবার্ট ব্যাডেন পাওয়েল, ১৯০৭ সালে ব্রাউনসী আইল্যান্ডের তার প্রথম স্কাউট নিবেশ থেকে ফেরার কয়েক মাস পর,১৯০৮ সালে একটি সংস্থা হিসেবে বালক স্কাউট প্রতিষ্ঠা করেন। ব্যাডেন পাওয়েল ব্রিটিশ সেনাবাহিনীর কর্মকর্তা হিসেবে দক্ষিণ আফ্রিকায় থাকাকালীন সময় এই পরিকল্পনা তার মাথায় আসে।তার চিন্তাধারা এগিয়ে নিতে,ব্যাডেন পাওয়েল পাঠকদের জন্য স্কাউটিং ফর বয়েজ একটা বই লিখেন,যেটাতে স্কাউট পদ্ধতির বাহিরের কর্মকাণ্ডের মাধ্যমে তরুণদের চরিত্র উন্নয়ন,নাগরিকত্বের বিকাশ এবং ব্যক্তিগত উপযুক্ত গুণাগুন সম্পর্কে বর্ণনা করেন। অনেক তরুণ স্কাউটিং কর্মকাণ্ডে অংশগ্রহণ করতে থাকে,ফলস্রুতিতে এই আন্দোলন বিশ্বব্যাপী  দ্রুত ছড়িয়ে পড়ে পৃথিবীর বৃহত্তম তরুণদের প্রতিষ্ঠান হিসেবে।  স্কাউট প্রোগ্রাম এমন ভাবে সাজানো হয়েছে যাতে একজন তরুণ যার মধ্যে আত্মনির্ভরশীলতার চরম উপলব্ধি, কর্মোদ্যোগ, সাহসিকতা, সাহায্যকারীতা, ন্যায়পরায়ণতা, খেলাধুলায় দক্ষতা এবং উর্বর মস্তিষ্ক আছে তার তারুণ্য কে সহজে বিকশিত করতে পারে।স্কাউট উপকারে আসবে তাদের সমাজ, ঐতিহ্য এবং সংস্কৃতি জানতে; অন্যের অধিকারের প্রতি শ্রদ্ধাশীল হতে;এবং ইতিবাচক জন-নেতা হতে।.  সময়ের সাথে, স্কাউটিং প্রোগ্রাম বিভিন্ন দেশে অনেক পর্যালোচনা ও আধুনিকায়ন করা হয়েছে, যেখানে তা পরিচালনা এবং বিশেষ আকর্ষণীয় প্রোগ্রাম হিসেবে বিকশিত করা হয়েছে যেমন- বৈমানিক স্কাউট, নৌ স্কাউট, বহিরঙ্গনে উঁচুস্থানে অভিযান, স্কাউটিং সংঘ এবং আরোহী স্কাউট। কিন্তু ব্যাডেন পাওয়েল এর অন্তর্নিহিত মূল্যায়ন ও নীতির মূল লক্ষ্যে এটা এখনও প্রয়োগ হয়।  বয়সভিত্তিক দল ও ভাগ  মূলত, স্কাউট প্রোগ্রাম ১১ থেকে ১৬ বছর বয়সী ছেলেদের লক্ষ্যে প্রতিষ্ঠা হয়েছিল। যাইহোক,স্কাউট এর ছোট ভাইয়েরা দলগত মিটিং এ অংশগ্রহণ করতে শুরু,আর তাই উলফ কাব শাখা শুরু হয়েছিল। অল্পবয়সী মেয়েরা ও একই কার্যক্রমে অংশগ্রহণ করতে চেয়েছিলেন বলে প্রমাণ পাওয়া যায়,কিন্তু এডওয়ার্ডিয়ান মূল্যায়ন করেছিলেন ঐসময়ে তরুণ ছেলে এবং মেয়েদের একসঙ্গে অংশগ্রহণ সম্ভবপর হবে না,যার ফলে গাইড আন্দোলন তৈরি করা হয়।  কাব স্কাউট সমাপ্তির পর বেশিরভাগ স্কাউট সদস্য একটি দলের সাথে যোগ দিতে পারে, এটা প্রয়োজন হয় না।স্কাউট সদস্যরা বয়স বাড়ার সঙ্গে, তারা প্রায়ই আরো চ্যালেঞ্জিং এবং বিভিন্ন কার্যক্রমে অংশ নিতে উৎসুক থাকে।সে পরবর্তীতে বয়স্ক ছেলেমেয়েদের জন্য অন্যান্য অধিভুক্ত প্রোগ্রাম যেমন-অন্বেষণ,ঝুঁকি গ্রহণ বা রোভারিং হিসেবে যোগ দিতে পারে।   কার্যক্রম   thumb|right|float|200px|স্কাউটরা গ্রীষ্মকালীন ক্যাম্পফায়ার শিবিরে।  তথ্যসূত্র  বিষয়শ্রেণী:স্কাউট
মারাকাইবো হ্রদ (স্পেনীয় ভাষায়: Lago de Maracaibo লাগো দে মারাকাইবো) উত্তর-পশ্চিম ভেনেজুয়েলার একটি অগভীর জলাশয়, যা মারাকাইবো বেসিনের ১৩,৩০০ বর্গকিলোমিটার এলাকা জুড়ে অবস্থিত। ১৯৫ কিলোমিটার দীর্ঘ হ্রদটি উত্তরে ৫৫ কিলোমিটার দীর্ঘ তাবলাসো প্রণালীর মাধ্যমে ভেনেজুয়েলা উপসাগরের সাথে সংযুক্ত। কাতাতুম্বো, সান্তা আনা, ও চামা নদীগুলি হ্রদটিতে মিষ্টি পানি বয়ে নিয়ে আনে। হ্রদটির উত্তরের অংশের পানি কিছুটা লোনা।  মারাকাইবো হ্রদটি মারাকাইবো এবং কাবিমাস বন্দরগুলির জন্য একটি প্রধান জাহাজপথ হিসেবে কাজ করে। হ্রদটির নিচে ও আশেপাশে মারাকাইবো বেসিনে পেট্রোলিয়ামের মজুদ আছে, ফলে এটি ভেনেজুয়েলার একটি গুরুত্বপূর্ণ অর্থনৈতিক অঞ্চল। উত্তরে হ্রদের মুখের কাছে ৮.৭ কিলোমিটার দীর্ঘ ও ১৯৬২ সালে নির্মিত জেনারেল রাফায়েল উর্দানেতা সেতু বিশ্বের দীর্ঘতম সেতুগুলি একটি।  বিষয়শ্রেণী:ভেনেজুয়েলার হ্রদ
চালডাল.কম (Chaldal.com); ২০১৩ সালে প্রতিষ্ঠিত একটি বাংলাদেশী অনলাইন মুদি এবং খাদ্য পণ্য সরবরাহকারী প্রতিষ্ঠান। ব্যবহারকারীগণ প্রতিষ্ঠানটির ওয়েবসাইট এবং মোবাইল অ্যাপ্লিকেশনের মাধ্যমে ফল এবং সবজি, মাংস এবং দুগ্ধ, মুদিপণ্য, এবং ব্যক্তিগত যত্ন ও গৃহস্থালি সামগ্রী ক্রয় করতে পারেন। বর্তমানে এটি পুরান ঢাকা এর কিছু অংশ ব্যতীত ঢাকা শহরের সকল এলাকায় সেবা প্রদান করছে।  ইতিহাস ওয়াসিম আলীম (প্রতিষ্ঠাতা ও সিইও), জিয়া আশরাফ (প্রতিষ্ঠাতা এবং সিওও), এবং তেজাস বিশ্বনাথ (প্রতিষ্ঠাতা ও সিটিও) কর্তৃক চালডাল প্রতিষ্ঠিত হয়। প্রতিষ্ঠার পর কোম্পানিটি বিশ্বব্যাংকের আইএফসিসহ (ইন্টারন্যাশনাল ফাইন্যান্স কর্পোরেশন) বিভিন্ন মাধ্যম থেকে অর্থায়ন পেয়ে থাকে। প্রতিষ্ঠানটি তাদের ৭টি গুদামঘর থেকে গুদামজাত পণ্য সরবরাহ করে থাকে।  অর্জন চালডাল.কম ২০১৫ সালের সেরা ৫০০ স্টার্টআপের তালিকায় নবম স্থান অর্জন করে। তালিকাটি করেছিল ফোর্বস ম্যাগাজিনের স্টার্টআপ এসিষ্টার ‘ওয়াই কম্বিনেটর’। এটি দ্য ডেইলি স্টার ই-বিজনেস অফ দ্য ইয়ার ২০১৭ পেয়েছে। ‘এফটি/আইএফসি ট্রান্সফরমেশনাল বিজনেস অ্যাওয়ার্ড ২০১৮’ এর তালিকায় চালডাল ডটকমের নাম উঠে আসে।  তথ্যসূত্র  বহিঃসংযোগ      বিষয়শ্রেণী:২০১৩ সালে প্রতিষ্ঠিত খুচরা কোম্পানি বিষয়শ্রেণী:বাংলাদেশের অনলাইন খুচরা বিক্রেতা বিষয়শ্রেণী:বাংলাদেশী ওয়েবসাইট বিষয়শ্রেণী:ওয়াই কম্বিনেটর কোম্পানি বিষয়শ্রেণী:২০১৩-এ প্রতিষ্ঠিত ইন্টারনেট সম্পত্তি বিষয়শ্রেণী:বাংলাদেশের অনলাইন বাজার
বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট () কৃষি মন্ত্রণালয়ের অধীনে ফলিত পুষ্টি সম্পর্কিত একটি গবেষণা ও শিক্ষা প্রতিষ্ঠান। মোঃ  আব্দুল ওয়াদুদ, ফলিত পুষ্টি সম্পর্কিত বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটের নির্বাহী পরিচালক এবং শফিকুল ইসলাম, পিএ টু নির্বাহী পরিচালক।  ইতিহাস ফলিত পুষ্টি প্রকল্প ১৯৬৮ সালে প্রতিষ্ঠিত হয়েছিল। ২০০০ সালে বাংলাদেশ ফলিত পুষ্টি ও মানবসম্পদ উন্নয়ন বোর্ড হিসেবে এটার নামকরণ করা হয়েছিল। ২০১২ সালের ১৯ জুন এ বোর্ডটিকে পুনর্গঠিত ও পুনর্নবীকরণ করে বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটে রুপান্তর করা হয়। বর্তমানে বিআইআরটিএএন (BIRTAN) বাংলাদেশের একটি সুপরিচিত সরকারি সংস্থা।   তথ্যসূত্র  বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের গবেষণা প্রতিষ্ঠান
১৯৮৬ সালের বাংলাদেশ এমভি শামিয়া ফেরির ঘটনাটি মানব ইতিহাসের সবচেয়ে খারাপ সামুদ্রিক বিপর্যয়গুলির একটিকে বোঝায়  যেটি ২৫ মে ১৯৮৬ সালে বাংলাদেশের মেঘনা নদীতে ঘটেছিল। এতে ৬০০ জন যাত্রী নিহত হয়েছিল। ঘূর্ণিঝড় আবহাওয়ায় ভোলা থেকে প্রায় ১,০০০-১,৫০০ লোককে ঢাকায় নিয়ে যাওয়ার সময় ওভারলোডেড এমভি শামিয়া(দ্বি-ডেকার বাণিজ্যিক জাহাজ) ফেরিটি ডুবে গেলে এ ঘটনা ঘটে। প্রাথমিক রিপোর্টে ৩০ থেকে ২৪০ জনের মধ্যে মৃত এবং ৫০০ নিখোঁজ বলে উল্লেখ করা হয়েছে। সংযোগ=//upload.wikimedia.org/wikipedia/commons/thumb/e/ef/Bangladesh LOC 1996 map.jpg/220px-Bangladesh LOC 1996 map.jpg|ডান|থাম্ব| বাংলাদেশের মানচিত্র (আনুমানিক কেন্দ্রে দুর্ঘটনার অবস্থান) মুসলমানদের রোজার মাস রমজানের শেষে, ঈদুল ফিতরের ধর্মীয় ছুটি উদযাপন করে বহু মানুষ নিজ শহর থেকে রাজধানী ঢাকায় ফিরছিলেন।   পটভূমি  দুর্ঘটনার সময় ঘূর্ণিঝড় বাংলাদেশের রাজধানীসহ এর পার্শ্ববর্তী এলাকাগুলোকে ব্যাপকভাবে প্রভাবিত করেছিল বলে ধারণা করা হচ্ছে। মাত্র ৫০০ যাত্রীর থাকার ব্যবস্থা থাকা সত্বেও এক হাজার থেকে দেড় হাজারেরও বেশি যাত্রী নিয়ে ভোলা থেকে ঢাকার উদ্দেশে রওনা দেওয়া হয় নৌযান শামিয়া । মেঘনা নদীর প্রশস্ত অংশের একটিতে প্রবল বাতাস ফেরিতে আঘাত হানলে শামিয়া ডুবে যায়।  তৎকালীন বাংলাদেশের রাষ্ট্রপতি, হুসেইন মোহাম্মদ এরশাদ, বাংলাদেশের এখতিয়ারের মধ্যে সমস্ত ডাবল-ডেকার নৌকা স্থগিত করেছিলেন এবং সামুদ্রিক-ফিটনেস সার্টিফিকেট প্রদানের জন্য দায়ী বেশ কয়েকজন কর্মকর্তাকে, কাঠামোগত-ত্রুটিপূর্ণ ফেরিগুলিকে যাত্রী বহন করার অনুমতি দেওয়ার জন্য বরখাস্ত করা হয়েছিল।   তথ্যসূত্র   বিষয়শ্রেণী:বাংলাদেশে সামুদ্রিক ঘটনা বিষয়শ্রেণী:১৯৮৬-এ বাংলাদেশ